ddrg/super_eurlex huggingface dataset:
(11)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009, po uradnem obvestilu, ki ga je Ciper poslal aprila 2016, ter na podlagi programa za stabilnost za leto 2016 in pomladanske napovedi Komisije iz leta 2016 je ugotovljeno naslednje: — javnofinančni primanjkljaj je v letu 2015 znašal 1 % BDP, kar pomeni, da se je primanjkljaj znižal pod referenčno vrednost 3 % BDP iz Pogodbe leto dni pred rokom, ki ga je določil Svet. To izboljšanje je posledica naporov za fiskalno konsolidacijo in postopnega zmanjševanja enkratnega učinka ukrepov za stabilizacijo finančnega sektorja na primanjkljaj iz leta 2014, — v programu za stabilnost za leto 2016, ki ga je ciprska vlada predložila 13. maja 2016, je načrtovan javnofinančni primanjkljaj v višini 0,4 % BDP v letu 2016 in v višini 0,5 % BDP v letu 2017. Glede na pomladansko napoved Komisije iz leta 2016 naj bi ob predpostavki nespremenjenih politik nominalni saldo znašal – 0,4 % BDP v letu 2016 in 0 % BDP v letu 2017. Primanjkljaj naj bi torej v obdobju, ki ga zajema napoved, ostal pod referenčno vrednostjo iz Pogodbe, ki znaša 3 % BDP, — Komisija ocenjuje, da se je strukturni saldo, to je javnofinančni saldo, prilagojen za gospodarski cikel in brez upoštevanja učinkov enkratnih in drugih začasnih ukrepov, v obdobju 2013–2015 izboljšal za 6,6 % BDP, — bruto javnofinančni dolg kot odstotek BDP se je v letu 2015 s 102,5 %, kolikor je znašal leta 2013, povečal na 108,9 % zaradi javne podpore, dodeljene finančnemu sektorju, in skrčenja nominalnega BDP. V skladu s pomladansko napovedjo Komisije iz leta 2016 naj bi bruto javnofinančni dolg v letu 2016 ostal stabilen, v letu 2017 pa naj bi se zmanjšal na 105,4 % BDP, predvsem zaradi povečanja nominalnega BDP.
(3)

Z Odločbo Komisije 2004/558/ES (2) so bili odobreni programi za nadzor in izkoreninjenje okužb z bovinim herpesvirusom tipa 1 (BHV1), ki so jih predložile države članice iz Priloge I k navedeni odločbi za regije iz navedene priloge, za katere veljajo dodatna jamstva v skladu s členom 9 Direktive 64/432/EGS. Poleg tega so v Prilogi II k Odločbi 2004/558/ES navedene regije držav članic, ki se štejejo za proste okužbe z BHV1 in za katere veljajo dodatna jamstva v skladu s členom 10 Direktive 64/432/EGS.
4.

v členu 4 se odstavek 1 nadomesti z naslednjim: „1. Da bi se zagotovila primerna usklajenost podrobnih podatkov o kreditih, ki se bodo dolgoročno zbirali, s statističnimi potrebami bodočih uporabnikov v ESCB, Odbor za statistiko v pripravljalni fazi organizira letni prenos že razpoložljivih podrobnih podatkov o kreditih od NCB na ECB, ki se opravi ob koncu marca vsakega leta in se nanaša na 30. junij in 31. december prejšnjega leta, ob uporabi ustrezne ravni anonimiziranja in agregiranja glede informacij o posojilojemalcih, s čimer se zagotovi, da ni mogoče identificirati posameznih posojilojemalcev. Prvi prenos se opravi ob koncu marca 2014 in se nanaša na 30. junij in 31. december 2013, temelji pa na referenčni shemi poročanja, določeni v Prilogi. Odbor za statistiko organizira vse nadaljnje izredne prenose na prostovoljni osnovi in na podlagi sheme poročanja, pri kateri se bo upošteval obstoj že razpoložljivih podrobnih podatkov o kreditih in njihove značilnosti, zagotovljeno pa bo tudi, da bodo zbrani podatki sorazmerni s stanjem pripravljalnih del, ki bodo zaključena v času prenosa. Podatki o posojilojemalcih, ki pripadajo institucionalnim sektorjem razen nefinančnih družb, se lahko v pripravljalni fazi poročajo v agregirani obliki, pod pogojem, da NCB predloži upoštevne informacije o metodologiji.“;
(4)

Prvi seznam inšpektorjev Unije je bil oblikovan z Izvedbenim sklepom Komisije 2011/883/EU (3). Navedeni seznam je bil nadomeščen s tremi novimi seznami inšpektorjev Unije; prvi je bil oblikovan z Izvedbenim sklepom Komisije 2013/174/EU (4), drugi z Izvedbenim sklepom Komisije 2014/120/EU (5), tretji pa z Izvedbenim sklepom Komisije (EU) 2015/645 (6). V skladu z Izvedbeno uredbo (EU) št. 404/2011 države članice in Agencija po pripravi začetnega seznama do oktobra vsako leto obvestijo Komisijo o morebitnih spremembah seznama, ki jih želijo uvesti za naslednje koledarsko leto, Komisija pa seznam ustrezno spremeni do 31. decembra.
(1)

Izvedbeni sklep Komisije 2014/709/EU (4) določa nadzorne ukrepe za zdravje živali v zvezi z afriško prašičjo kugo v nekaterih državah članicah. V delih I, II, III in IV Priloge k navedenemu izvedbenemu sklepu so razmejena in navedena nekatera območja navedenih držav članic, ki se razlikujejo glede na stopnjo tveganja na podlagi epidemioloških razmer. Navedeni seznam vključuje nekatera območja Estonije, Italije, Latvije, Litve in Poljske.
(5)

Komisija je pregledala ukrepe za obvladovanje, ki jih je sprejela Francija, in je zadovoljna, da so meje drugega območja z omejitvami, ki ga je zdaj vzpostavil pristojni organ navedene države članice v skladu s členom 16(4) Direktive 2005/94/ES, dovolj oddaljene od dejanskih gospodarstev, na katerih so bili potrjeni izbruhi visokopatogene aviarne influence.
4.

V poglavju 2 Priloge III se pred vnosom za Italijo vstavi naslednji vnos za Francijo: „V Franciji: — regija Alzacija, Champagne-Ardenne in Lorena, — regija Akvitanija, Limousin in Poitou-Charentes, — regija Auvergne in Rhône-Alpes, — regija Burgundija in Franche-Comté, — regija Bretanja, — regija Centre, — regija Korzika, — regija Ile-de-France, — regija Languedoc-Roussillon in Midi-Pyrénées, — regija Nord – Pas-de-Calais in Picardija, — regija Basse-Normandie in Haute-Normandie, — regija Pays de la Loire, — regija Provence-Alpes-Côte d'Azur, — regija Guadeloupe, — regija Martinique, — regija Gvajana, — Regija Mayotte.“
Popravek Sklepa Sveta (SZVP) 2016/1693 z dne 20. septembra 2016 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi, in razveljavitvi Skupnega stališča 2002/402/SZVP

( Uradni list Evropske unije L 255 z dne 21. septembra 2016 )

Stran z vsebino in stran 25, naslov:

besedilo:

„SKLEP SVETA (SZVP) 2016/1693 z dne 20. septembra 2016 o omejevalnih ukrepih proti ISIL (Daiš) in Al Kaidi ter osebam, skupinam, podjetjem in subjektom, povezanim z njimi, in razveljavitvi Skupnega stališča 2002/402/SZVP“

se glasi:
SL Uradni list Evropske unije L 5/7

IZVEDBENI SKLEP KOMISIJE (EU) 2016/17

z dne 7. januarja 2016

o izdaji dovoljenja Združenemu kraljestvu, da na svojem ozemlju prepove trženje sorte konoplje, navedene v skupnem katalogu sort poljščin, v skladu z Direktivo Sveta 2002/53/ES

(Besedilo v angleškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2002/53/ES z dne 13. junija 2002 o skupnem katalogu sort poljščin (1) in zlasti člena 18 Direktive,

ob upoštevanju naslednjega:

(1) Komisija v skladu z Direktivo 2002/53/ES v seriji C Uradnega lista Evropske unije objavlja skupni katalog sort poljščin (2), ki vključuje nekatere sorte konoplje.

(2) Člen 32(6) Uredbe (EU) št. 1307/2013 Evropskega parlamenta in Sveta (3) določa, da so površine, ki se uporabljajo za proizvodnjo konoplje, lahko upravičene le, če vsebnost tetrahidrokanabinola pri uporabljenih sortah ne presega 0,2 %, da se prepreči dodeljevanje podpore nezakonitim pridelkom.

(3) Člen 45(3) Izvedbene uredbe Komisije (EU) št. 809/2014 (4) določa, da če že drugo leto povprečje vseh vzorcev zadevne sorte konoplje presega vsebnost tetrahidrokanabinola iz člena 32(6) Uredbe (ES) št. 1307/2013, država članica zahteva dovoljenje za prepoved trženja takšne sorte v skladu s členom 18 Direktive 2002/53/ES.

(4) Komisija je 28. aprila 2015 prejela zahtevo Združenega kraljestva za pridobitev dovoljenja za prepoved trženja konoplje sorte Finola, ker je njena vsebnost tetrahidrokanabinola že drugo leto zapored presegla dovoljeno vsebnost 0,2 %.

(5) Na podlagi tega bi bilo treba zahtevo Združenega kraljestva odobriti.

(6) Da bi Komisija lahko obvestila druge države članice in posodobila skupni katalog sort poljščin, bi Združeno kraljestvo moralo obvestiti Komisijo o datumu, od katerega namerava začeti uporabljati dovoljenje, izdano s tem sklepom.

(7) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Združenemu kraljestvu se dovoli, da na svojem celotnem ozemlju ali delih svojega ozemlja prepove trženje konoplje sorte Finola v skladu s členom 18 Direktive 2002/53/ES.

Člen 2

Združeno kraljestvo Komisijo uradno obvesti o datumu, od katerega bo začelo uporabljati dovoljenje iz člena 1.

Člen 3

Ta sklep je naslovljen na Združeno kraljestvo Velika Britanija in Severna Irska.

V Bruslju, 7. januarja 2016 Za Komisijo Predsednik Jean-Claude JUNCKER

(1) UL L 193, 20.7.2002, str. 1.

(2) Najnovejša dopolnjena izdaja: UL C 450, 16.12.2014, str. 1.

(3) Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).

(4) Izvedbena uredba Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L 227, 31.7.2014, str. 69).
(3)

Belgija je vlogo za uporabo sredstev ESPG v zvezi z odpuščanjem v podjetjih Duferco Belgium SA in NLMK La Louvière SA predložila 27. septembra 2013 in jo do 4. julija 2014 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006.
(1)

Evropski sklad za prilagoditev globalizaciji (ESPG) je bil namenjen zagotavljanju podpore delavcem, ki so postali presežni, in samozaposlenim osebam, ki so prenehale opravljati svoje dejavnosti zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela.
(2)

Besedilo Protokola o spremembi, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje sporazum z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice ter Švicarska konfederacija so aktivno sodelovale pri delu OECD. Besedilo sporazuma, kakor je bilo spremenjeno s Protokolom o spremembi, je pravna podlaga za izvajanje svetovnega standarda v odnosih med Unijo in Švicarsko konfederacijo.
(2)

Besedilo Protokola o spremembi, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje Sporazum med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti (3) (v nadaljnjem besedilu: Sporazum) z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer s svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Kneževina Lihtenštajn so dejavno sodelovale pri delu svetovnega foruma OECD za podporo razvoja in izvajanja tega standarda. Besedilo Sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Evropsko unijo in Kneževino Lihtenštajn.
(2)

Svet je sprejel Uredbo (ES) št. 2201/2003 (2) (Uredba Bruselj IIa), katere namen je zaščititi otroke pred škodljivimi posledicami nezakonite premestitve ali zadržanja ter vzpostaviti postopke za zagotovitev njihove hitre vrnitve v državo stalnega prebivališča ter zagotoviti varstvo pravic do stikov z otrokom in pravic do varstva in vzgoje.
(1)

V skladu s členom 376 Direktive Sveta 2006/112/ES (2) lahko Španija še naprej oprošča storitve avtorjev iz točke 2 dela B Priloge X in transakcije iz točk 11 in 12 dela B Priloge X pod pogoji, ki so v tej državi članici veljali 1. januarja 1993; te transakcije je treba upoštevati pri določitvi osnove za lastna sredstva iz naslova DDV.
(4)

Pogajanja o Sporazumu so se začela 19. novembra 2014 in so se uspešno končala s parafiranjem navedenega sporazuma z izmenjavo pisem 29. maja 2015 s Kraljevino Tonga in 10. junija 2015 z Unijo.
SL Uradni list Evropske unije L 305/1

SKLEP SVETA (EU) 2015/2103

z dne 16. novembra 2015

o podpisu, v imenu Evropske unije, in začasni uporabi Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 28. junija 2007 sprejel Uredbo (ES) št. 753/2007 (1) o sklenitvi Sporazuma o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani (v nadaljnjem besedilu: Sporazum o partnerstvu).

(2) Sedanji Protokol o ribolovnih možnostih in finančnem prispevku, predvidenih v Sporazumu o partnerstvu preneha veljati 31. decembra 2015

(3) Svet je Komisijo pooblastil za pogajanja o novem protokolu k Sporazumu o partnerstvu, ki plovilom Unije dodeljuje ribolovne možnosti na ribolovnem območju Grenlandije. Po zaključku navedenih pogajanj je bil 20. marca 2015 parafiran novi protokol (v nadaljnjem besedilu: Protokol).

(4) Da bi zagotovili izvajanje ribolovnih dejavnosti plovil Unije in v skladu z njegovim členom 14, bi bilo treba Protokol začasno uporabljati od 1. januarja 2016.

(5) Protokol bi bilo treba podpisati in ga začasno uporabljati do zaključka postopkov, potrebnih za njegovo sklenitev.

SPREJEL NASLEDNJI SKLEP:

Člen 1

Podpis, v imenu Unije, Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani (v nadaljnjem besedilu: Protokol), se odobri v imenu Unije, s pridržkom sklenitve Protokola.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

Člen 3

V skladu s členom 14 Protokola se Protokol začasno uporablja od 1. januarja 2016 do zaključka postopkov, potrebnih za njegovo sklenitev.

Člen 4

Ta sklep začne veljati na dan njegovega sprejetja.

V Bruslju, 16. novembra 2015 Za Svet Predsednik F. ETGEN

(1) Uredba Sveta (ES) št. 753/2007 z dne 28. junija 2007 o sklenitvi Sporazuma o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani (UL L 172, 30.6.2007, str. 1).
(117)

Belgijski organi so v odgovoru z dne 23. maja 2014 potrdili, da so bila zemljišča in nepremičnine, ocenjeni v poročilu družbe GEOLYS, dejansko enaki kot tisti, ki so bili prodani 13. decembra 2012. Belgijski organi so poleg tega pojasnili, da veljavna valonska zakonodaja v primeru pretekle degradacije in glede na prizadeta območja, na katerih so degradirana zemljišča in nepremičnine glede na območja ureditve, omejuje obseg obveznosti lastnika degradiranega zemljišča ali nepremičnine. Zato je treba upoštevati samo stroške dekontaminacije navedenega območja, da bi se to uskladilo z namembnostjo, veljavno ob prodaji, to je industrijsko uporabo, ter jih odšteti od vrednosti zemljišč in objektov. Komisija ugotavlja, da je bilo v dopisu družbe GEOLYS izrecno navedeno, da so bili stroški ocenjeni za industrijsko namembnost navedenega območja.
(5)

S spremembami prilog I in II h konvenciji MARPOL bodo uvedeni ukrepi, povezani s sprejetjem osnutka mednarodnega kodeksa za ladje, ki delujejo v polarnih vodah (polarni kodeks), s čimer bo uporaba polarnega kodeksa postala obvezna. V polarnem kodeksu je sedanja prepoved izpustov nafte/zdravju škodljivih tekočin na Antarktiki iz konvencije MARPOL razširjena tudi na polarne vode. Člen 4 Direktive 2005/35/ES Evropskega parlamenta in Sveta (1) v povezavi s členom 3(1) določa, da morajo države članice zagotoviti, da se izpusti onesnaževalnih snovi z ladij, vključno s takšnimi izpusti manjšega obsega, obravnavajo kot kršitve, če so bili povzročeni naklepno, iz zavestne ali nezavestne malomarnosti. V členu 5(1) navedene direktive je določeno, da se izpust onesnaževalnih snovi ne obravnava kot kršitev, če izpolnjuje pogoje, ki so med drugim navedeni v Prilogi I, pravilih 15 in 34, h konvenciji MARPOL. Pravili 15 in 34 sta eni izmed pravil konvencije MARPOL, ki bosta spremenjeni s sprejetjem sprememb iz Priloge 11 k dokumentu IMO MEPC 67/20. Te spremembe bodo torej vplivale na opredelitev kršitve v skladu z Direktivo 2005/35/ES, zato spadajo v izključno pristojnost Unije.
(2)

Združeno kraljestvo je novembra 2012 posodobilo svoj predhodni uradni ugovor, ki ga je decembra 2010 vložilo v zvezi s standardom EN 12635:2002+A1:2008 „Vrata v industrijske in javne prostore ter garažna vrata – Vgradnja in uporaba“, tako da je dodalo standard EN 13241-1:2003+A1:2011 „Vrata v industrijske in javne prostore ter garažna vrata – Standard za proizvod – 1. del: Proizvodi brez določenih lastnosti požarne odpornosti in dimotesnosti“, ki ga je Evropski odbor za standardizacijo (CEN) predlagal za harmonizacijo v skladu z Direktivo 2006/42/ES in je bil prvič objavljen v Uradnem listu Evropske unije18. novembra 2011 (3).
(268)

Pri ocenjevanju sporazumov med letališčem in letalskim prevoznikom bi morala Komisija upoštevati tudi, v kakšnem obsegu se lahko sporazumi štejejo za del izvajanja splošne strategije letališča, ki vodi k donosnosti, vsaj z dolgoročnega vidika. V zvezi s tem mora Komisija upoštevati dejanske dokaze, ki so bili na voljo, in razvoj, ki ga je bilo mogoče razumno pričakovati v času sklenitve sporazumov, zlasti pa je treba upoštevati prevladujoče tržne pogoje, predvsem tržne spremembe zaradi liberalizacije na trgu zračnega prometa, vstop na trg in razvoj nizkocenovnih prevoznikov in drugih letalskih prevoznikov na določenih progah, spremembe v organizacijski in gospodarski strukturi letališke industrije, pa tudi stopnjo diverzifikacije in kompleksnosti funkcij, ki jih izvajajo letališča, spodbujanje konkurence med letalskimi družbami in letališči, negotovo gospodarsko okolje zaradi sprememb prevladujočih tržnih pogojev ali katero koli drugo negotovost v gospodarskem okolju. Komisija ugotavlja, kot je opisano tudi v uvodnih izjavah 249 do 255, da je letališče Västerås iz več razlogov (kot so izguba poslovne dejavnosti tradicionalnih letalskih prevoznikov in možnost dodatno dobičkonosnih dolgoročnih sporazumov z zajamčenim številom potnikov s poslovno dinamičnimi nizkocenovnimi letalskimi prevozniki) menilo, da so poslovni sporazumi z družbo Ryanair, ki so privedli do pozitivnega prispevka k dobičkonosnosti družbe VFAB, nujen ukrep v strategiji za zagotovitev njegove prihodnje uspešnosti poslovanja in dobičkonosnosti.
(4)

Opravljena preverjanja, rezultati dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje te zahteve in torej ne more biti financiran v okviru EKJS in EKSRP.
(4)

Pogajanja o Sporazumu so se začela 12. novembra 2014 in so se uspešno končala s parafiranjem Sporazuma 15. decembra 2014 z izmenjavo pisem.
prispevka za radio in televizijo in morebitne

se dogodek predvaja na televizijski postaji oz. postajah, do katerih ima na svojih televizijskih sprejemnikih v času prenosa dostop skupno 90 % gospodinjstev prek antene, satelita, kabelske ali IP/optične povezave, in;

Člen 5.
(2)

V sklepih Evropskega sveta iz Göteborga z dne 15. in 16. junija 2001 so bila določena vodilna načela in pravila za sodelovanje tretjih držav pri policijskih misijah. Svet je 10. decembra 2002 odobril dokument z naslovom „Posvetovanja in modalitete v zvezi s sodelovanjem držav nečlanic EU pri operacijah civilnega kriznega upravljanja EU“, v katerem so podrobno določena pravila za sodelovanje tretjih držav pri operacijah civilnega kriznega upravljanja, vključno z ustanovitvijo odbora prispevajočih držav.
(4)

Primerno je nadaljevati sodelovanje pogodbenic Sporazuma EGP v ukrepih, ki se financirajo iz splošnega proračuna Unije in zadevajo „Delovanje in razvoj notranjega trga, zlasti na področjih obveščanja, potrjevanja in sektorskega usklajevanja“ ter „Uresničevanje in razvoj notranjega trga“.
SL Uradni list Evropske unije L 113/53

SKLEP SVETA (EU) 2015/710

z dne 21. aprila 2015

o stališču, ki se v imenu Evropske unije sprejme v Skupnem odboru, ustanovljenem s Sporazumom med Evropsko skupnostjo za premog in jeklo ter Republiko Turčijo o trgovini z izdelki, zajetimi s Pogodbo o ustanovitvi Evropske skupnosti za premog in jeklo, glede nadomestitve Protokola 1 k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se v zvezi s pravili o poreklu sklicuje na Regionalno konvencijo o pan-evro-mediteranskih preferencialnih pravilih o poreklu

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Protokol 1 k Sporazumu med Evropsko skupnostjo za premog in jeklo ter Republiko Turčijo o trgovini z izdelki, zajetimi s Pogodbo o ustanovitvi Evropske skupnosti za premog in jeklo (1) (v nadaljnjem besedilu: Sporazum), se nanaša na opredelitev pojma „izdelki s poreklom“ in načine upravnega sodelovanja (v nadaljnjem besedilu: Protokol 1).

(2) Regionalna konvencija o pan-evro-mediteranskih preferencialnih pravilih o poreklu (2) (v nadaljnjem besedilu: Konvencija) vsebuje določbe o poreklu blaga, s katerim se trguje v okviru posameznih sporazumov, sklenjenih med pogodbenicami.

(3) Unija in Turčija sta Konvencijo podpisali 15. junija 2011 oziroma 4. novembra 2011.

(4) Unija in Turčija sta deponirali listini o sprejetju pri depozitarju Konvencije 26. marca 2012 oziroma 4. decembra 2013. Zato je Konvencija v skladu z njenim členom 10(3) za Unijo in Turčijo začela veljati 1. maja 2012 oziroma 1. februarja 2014.

(5) Člen 6 Konvencije določa, da vsaka pogodbenica sprejme ustrezne ukrepe za zagotovitev, da se Konvencija dejansko uporablja. V ta namen bi moral Skupni odbor, ustanovljen s Sporazumom, sprejeti sklep o nadomestitvi Protokola 1 z novim protokolom, ki se v zvezi s pravili o poreklu sklicuje na Konvencijo.

(6) Stališče Unije v Skupnem odboru bi moralo temeljiti na priloženem osnutku sklepa –

SPREJEL NASLEDNJI SKLEP:

Člen 1

Stališče, ki se v imenu Evropske unije sprejme v Skupnem odboru, ustanovljenem s Sporazumom med Evropsko skupnostjo za premog in jeklo ter Republiko Turčijo o trgovini z izdelki, zajetimi s Pogodbo o ustanovitvi Evropske skupnosti za premog in jeklo, glede nadomestitve Protokola 1 k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se v zvezi s pravili o poreklu sklicuje na Regionalno konvencijo o pan-evro-mediteranskih preferencialnih pravilih o poreklu, temelji na osnutku sklepa Skupnega odbora, priloženem temu sklepu.

Predstavniki Unije v Skupnem odboru se lahko sporazumejo o manjših spremembah osnutka sklepa Skupnega odbora brez nadaljnjega sklepa Sveta.

Člen 2

Sklep Skupnega odbora se objavi v Uradnem listu Evropske unije.

Člen 3

Ta sklep začne veljati na dan sprejetja.

V Luxembourgu, 21. aprila 2015 Za Svet Predsednik E. RINKĒVIČS

(1) UL L 227, 7.9.1996, str. 3.

(2) UL L 54, 26.2.2013, str. 4.